ජනාධිපති ගෝඨාභය රාජපක්ෂ අද සිය ජන්ම දිනය සමරනවා.1949 වසරේ ජුනි 20 වනදා ජනාධිපති ගෝඨාභය රාජපක්ෂ, උපත ලබන අතර, කොළඹ ආනන්ද විද්‍යාලයෙන් මූලික අධ්‍යාපනය ලබා ගත්තා. 1971 වසරේදී ශ්‍රී ලංකා යුද හමුදාවට බැඳෙන ඔහු හමුදා සේවයේ නිරතව සිටියදී, මැඩ‍්‍රාස් විශ්වවිද්‍යාලයෙන් ආරක්ෂක අධ්‍යාපන විෂය පිළිබඳ පශ්චාත් උපාධිය ලබා ගන්නවා.පාකිස්ථානයේ, ඉන්දියාවේ මෙන්ම, ඇමරිකාවේ පැවති උසස් පුහුණු පාඨමාලාවන්ට එක්වන ඔහු එල්.ටී.ටී.ඊ ත්‍රස්තවාදයට එරෙහිව රට වෙනුවෙන් කළ අපරිමිති මෙහෙවර වෙනුවෙන් රණ වික්‍රම සහ රණ ශූර යන පදක්කම්වලින් ද පිදුම් ලැබුවා.ලුතිනන් කර්නල්වරයෙකු ලෙස 1991 වසරේදී ශ්‍රී ලංකා යුද හමුදාවෙන් විශ්‍රාම ගැනීමෙන් පසු කොළඹ විශ්වවිද්‍යාලයෙන් තොරතුරු තාක්ෂණ විෂය හදාරා ඇමරිකාවට යන ඔහු කැලිෆෝනියා ලොයෙලා නීති විද්‍යාලයේ තොරතුරු තාක්ෂණ වෘත්තීය වේදියෙකු ලෙස ද කටයුතු කර තිබීම විශේෂත්වයක්. 2005 නොවැම්බර් මාසයේ පැවති ජනාධිපතිවරණයේදී සිය සොහොයුරු මහින්ද රාජපක්ෂ, ජනාධිපති ධුරයට පත්වීමත් සමඟ මෙරට ආරක්ෂක ලේකම්වරයා ලෙස රාජකාරි ආරම්භ කරන වත්මන් ජනාධිපති ගෝඨාභය රාජපක්ෂ ත්‍රස්තවාදයට එරෙහි සටන මානුෂීය මෙහෙවරක් ලෙස නිම කරන්නට දැක්වූ දායකත්වය වදනින් කැටිකළ නොහැකියි.2006 වසරේදී එල්.ටී.ටී.ඊ මරාගෙන මැරෙන බෝම්බකරුවෙකුගේ ඉලක්කයක් බවට ඔහු පත්වෙන්නේ ද එබැවින්.